section_heading: Put do uspjeha (od 1998.)
paragraph_text: U lipnju 1999. album "No Angel" je bio objavljen u SAD-u, što je Dido dalo mnogo vremena za promociju u toj državi. Veliku pomoć u razvoju karijere Dido je dobila suradnjom s Eminemom u njegovoj pjesmi "Stan", koja se našla na Eminemovom albumu "Marshal Matters LP". U pjesmi se pojavljuje sempl pjesme "Thank You". "Stan" je postao svjetski hit, a sve se više ljudi počelo interesirati za njenu glazbu. Također, uspjehu je pridonijela i pjesma "Here with Me", koja se koristila kao tema za znanstvenofantastičnu teen seriju "Roswell". Godine 1998. pjesma "Thank You" se pojavila na soundtracku filma Sliding Doors.